**OPĆINSKI SUD U ZADRU**

**Ulica Plemića Borelli 9, 23000 Zadar**

**Matični broj: 3142442 Šifra djelatnosti: 8423**

**OIB: 78866932443 Razdjel: 109**

**RKP broj: 4446 Glava: 10980**

**Šifra grada: 520 Razina: 11**

**BILJEŠKE UZ GODIŠNJI FINANCIJSKI IZVJEŠTAJ ZA RAZDOBLJE**

**od 01. siječnja 2024. do 31. prosinca 2024**.

Sukladno Pravilniku o proračunskom računovodstvu i Računskom planu („Narodne novine“ broj 124/14, 115/15, 87/16, 3/18, 126/19 i 108/20) OPĆINSKI SUD U ZADRU je za razdoblje od 01. siječnja do 31. prosinca 2024. na propisanim obrascima izradio sljedeće financijske izvještaje:

* Izvještaj o prihodima i rashodima, primicima i izdacima – Obrazac PR – RAS,
* Izvještaj Bilanca – obrazac BIL,
* Izvještaj o obvezama – Obrazac OBVEZE,
* Izvještaj o rashodima prema funkcijskoj klasifikaciji – Obrazac RAS funkcijski,
* Izvještaj o promjenama u vrijednosti i obujmu imovine i obveza – Obrazac P- VRIO,

Bilješke su dopune podataka uz Financijske izvještaje kako bi se isti pravilno razumjeli i protumačili. Označavaju se rednim brojevima s vezom na pojedinu poziciju iz financijskog izvještaja na koju se odnose.

*Napomena:* došlo je do statusnih promjena odnosno ovlaštene osobe zastupanje na način da je gđa Jadranka Nižić Peroš, sutkinja Općinskog suda u Zadru, ovlaštena za obavljanje poslova sudske uprave u Općinskom sudu u Zadru, počevši od dana 23. siječnja 2024.

**PRIHODI I PRIMICI**

**(OBRAZAC PR-RAS)**

Ukupni prihodi i primici (šifra X678) realizirani su u iznosu od 9.539.536,40 EUR odnosno 135,4% realizacije izvještajnog razdoblja prethodne godine, i sastoje se isključivo od prihoda poslovanja (šifra 6).

Prihodi od prodaje nefinancijske imovine (šifra 7) i primici od financijske imovine i zaduživanja (šifra 8) nisu iskazani.

Struktura prihoda poslovanja ostvarenih u izvještajnom razdoblju je sljedeća:

* skupina 64 prihodi od imovine realizirana je u iznosu od 3.800,48 EUR, a u naravi se odnosi na kamate po depozitima po viđenju (šifra 6413),
* skupina 65 prihodi od upravnih i administrativnih pristojbi, pristojbi po posebnim propisima i naknadama realizirana je u iznosu od 166.894,18 EUR odnosno 176,6% realizacije izvještajnog razdoblja prethodne godine, u naravi se odnosi na prihode od očevida i prihode od obnova Z.K. (izvanproračunsko poslovanje temeljem zaključenih Ugovora i/ili Sporazuma s općinama i gradovima) i prihode od naknada šteta od Hrvatske pošte d.d. i osiguravajućih društava (šifra 6526),
* skupina 66 prihodi od prodaje proizvoda i robe te pruženih usluga, prihodi od donacija te povrati po protestiranim jamstvima realizirana je u iznosu od 2.168,60 EUR, a u naravi se odnosi na prihode od preslika (šifra 6615) odnosno vlastite prihode (izvor financiranja IF 31) koje je Sud dužan uplatiti u DP, a zatim iste može koristiti putem doznake,
* skupina 67 prihodi iz nadležnog proračuna i od HZZO-a na temelju ugovornih obveza, sastoji se od: prihoda iz nadležnog proračuna za financiranje rashoda poslovanja (šifra 6711) koji su realizirani u iznosu od 9.355.873,06 EUR ili 135,5% realizacije izvještajnog razdoblja prethodne godine te prihoda iz nadležnog proračuna za financiranje rashoda za nabavu nefinancijske imovine (šifra 6712) koji su realizirani u iznosu od 10.800,08 EUR ili 23,9% realizacije istog izvještajnog razdoblja prethodne godine.

**RASHODI I IZDACI**

**(OBRAZAC PR-RAS)**

Ukupni rashodi i izdaci (šifra Y345) iskazani su u iznosu od 9.570.254,26 EUR odnosno 138,0% realizacije izvještajnog razdoblja prethodne godine, a sastoje se od:

1. rashoda poslovanja (šifra 3) u iznosu od 9.551.120,68 EUR,
2. rashoda za nabavu nefinancijske imovine (šifra 4) u iznosu od 11.027,94 EUR, a koji se u naravi odnose na nabavu: računala, opreme za održavanje i zaštitu (odvlaživači zraka u arhivi u Benkovcu), opreme za grijanje, ventilaciju i hlađenje (prijenosni klima uređaji) te sustava za evidenciju radnog vremena,
3. izdataka za financijsku imovinu i otplate zajmova (šifra 5) u iznosu od 8.105,64 EUR koji se odnose na otplatu glavnice po 2 leasing aranžmana ugovorena za nabavu osobnih vozila Peugeot i Megan.

Struktura rashoda poslovanja ostvarenih u izvještajnom razdoblju je sljedeća:

* rashodi za zaposlene (šifra 31) 7.086.221,43 EUR 74,19%
* materijalni rashodi (šifra 32) 2.459.422,41 EUR 25,75%
* financijski rashodi (šifra 34) 5.476,84 EUR 0,06%

 ukupno: 9.551.120,68 EUR 100,00%

Temeljem naprijed iskazanih podataka evidentno je da su u rashodima poslovanja najzastupljeniji rashodi za zaposlene (šifra 31), u odnosu na izvještajno razdoblje prethodne godine bilježe značajan porast uslijed: rasta visine bruto osnovice plaće za namještenike/službenike/dužnosnike, prevođenja koeficijenata temeljem nove Uredbe o koeficijentima za obračun plaće od 01. ožujka 2024., a posljedično i porasta visine doprinosa na plaće za obvezno zdravstveno osiguranje. Na visinu skupine 31 utjecao je i prekovremeni rad iskazan u iznosu od 94.638,15 EUR, uključivo i dežurstva na Prekršajnom odjelu temeljem Izmjene Pravilnika o naknadama za dežurstva sudaca od 21. rujna 2023.

Rashodi za zaposlene (šifra 31) u naravi se odnose na: bruto plaće za redovan rad (šifra 3111), plaće za prekovremeni rad (šifra 3113), ostale rashode za namještenike, službenike i dužnosnike (šifra 312) - (isplata Uskrsnica, otpremnina, naknada za bolest/invalidnost/smrtni slučaj/rođenje djeteta, regresa i Božićnica), doprinosa za mirovinsko i obvezno zdravstveno osiguranje (šifra 313).

Prosječan broj zaposlenih kod korisnika na osnovi stanja na početku i na kraju izvještajnog razdoblja (šifra Z007) iznosi 256 zaposlenika, a što je za 17 zaposlenika manje nego u izvještajnom razdoblju prošle godine kada je Sud zapošljavao 273 zaposlena (odlasci u mirovinu, djelatnici na zamjenama i slično).

Materijalni rashodi (šifra 32) u izvještajnom razdoblju ostvareni su u iznosu od 2.459.422,41 EUR odnosno 142,2% realizacije prethodnog izvještajnog razdoblja.

Materijalni rashodi sastoje se od:

* Naknada troškova zaposlenima (šifra 321) koje su iskazane u iznosu od 223.761,73 EUR odnosno 105,5% realizacije prethodnog izvještajnog razdoblja. U naravi se odnose na: rashode za službena putovanja u iznosu od 8.106,59 EUR (šifra 3211),naknade za prijevoz, za rad na terenu i odvojeni život u iznosu od 214.821,65 EUR (šifra 3212) te stručno usavršavanje zaposlenika u iznosu od 833,49 EUR (šifra 3213).
* Rashodi za materijal i energiju (šifra 322) iskazani su u iznosu od 165.154,77 EUR odnosno 107,1% realizacije prethodnog izvještajnog razdoblja, a sastoje se od: rashoda za uredski materijal i ostale materijalne rashode u iznosu od 120.224,36 EUR (šifra 3221), rashoda za energiju u iznosu od 37.650,25 EUR (električna energija te motorni benzin i dizel gorivo – šifra 3223), rashoda za materijal i dijelove za tekuće i investicijsko održavanje u iznosu od 6.245,32 EUR (šifra 3224), rashoda za sitni inventar i auto – gume u iznosu od 570,90 EUR (šifra 3225) te rashoda za službenu, zaštitnu odjeću i obuću u iznosu od 463,94 EUR (šifra 3227).
* Rashodi za usluge (šifra 323) iskazani su u iznosu od 1.894.281,75 EUR odnosno 150,3% realizacije prethodnog izvještajnog razdoblja, a odnose se na: usluge telefona, pošte i prijevoza u iznosu od 793.819,50 EUR (šifra 3231), usluge tekućeg i investicijskog održavanja (vozila/opreme/objekata) u iznosu od 15.753,59 EUR (šifra 3232), usluge promidžbe i informiranja u iznosu od 9.917,32 EUR (šifra 3233), komunalne usluge u iznosu od 19.614,76 EUR (šifra 3234), zakupnine i najamnine u iznosu od 87.820,85 EUR (najam multifunkcijskih printera/skenera – šifra 3235), zdravstvene i veterinarske usluge u iznosu od 6.518,56 EUR (šifra 3236) koje se u naravi odnose na liječničke preglede zaposlenika i zatvorenika, intelektualne i osobne usluge u iznosu od 954.631,71 EUR (ugovori o djelu, usluge odvjetnika po službenoj dužnosti, ostale odvjetničke usluge/okrivljenik oslobođen, usluge odvjetnika u prekršajnim postupcima, usluge vještaka i usluge tumača – šifra 3237) te ostale usluge iskazane su u iznosu od 6.205,46 EUR (šifra 3239).
* Naknade troškova osobama izvan radnog odnosa (šifra 324) u iznosu od 5.118,64 EUR (troškovi puta svjedoci).
* Ostali nespomenuti rashodi poslovanja (šifra 329) iskazani su u iznosu od 171.105,52 EUR odnosno 174,60% realizacije prethodnog izvještajnog razdoblja, u naravi se odnose na nagrade za rad na očevidima u iznosu od 104.411,09 EUR (šifra 3291), nagrade za rad na obnovama ZK u iznosu od 60.767,11 EUR (šifra 3291), premije osiguranja u iznosu od 1.543,67 EUR (šifra 3292), reprezentaciju u iznosu od 1.593,01 EUR (šifra 3293), pristojbe i naknade u iznosu od 1.226,61 EUR (šifra 3295), troškove sudskih postupaka u iznosu od 31,20 EUR (šifra 3296) i ostale nespomenute rashode poslovanja u iznosu od 1.532,83 EUR (šifra 3299).

Financijski rashodi (šifra 34) iskazani su u iznosu od 5.476,84 EUR, a u naravi se odnose na kamate na dva financijska leasing aranžmana kojima su nabavljena osobna vozila u iznosu od 1.074,00 EUR (šifra 3427), bankarske i usluge platnog prometa te kamate u iznosu od 4.402,84 EUR (šifra 343).

**REZULTAT POSLOVANJA**

Ukupan manjak prihoda i primitaka za izvještajno razdoblje iznosi 30.717,86 EUR (šifra Y005), a uključuje sljedeće: manjak prihoda poslovanja u iznosu od 11.584,28 EUR (šifra Y001), manjak prihoda od nefinancijske imovine u iznosu od 11.027,94 EUR (šifra Y002) i manjak primitaka od financijske imovine i zaduživanja u iznosu od 8.105,64 EUR (šifra Y003).

Preneseni manjak prihoda i primitaka iz 2023. korigiran je tijekom 2024. sa iznosa od 4.729,79 EUR na iznos od 6.837,90 EUR uslijed usklađenja analitičke evidencije sa sintetikom (uvođenje eura) te provedenih korektivnih knjiženja koja se odnose na prijašnje godine radi postizanja bilančne ravnoteže.

Manjak prihoda i primitaka preneseni iznosi 6.837,90 EUR (šifra 9222-9221), uvećan za iznos manjka prihoda i primitaka promatranog izvještajnog razdoblja u iznosu od 30.717,86 EUR (šifra Y005) rezultira manjkom prihoda i primitaka za pokriće u sljedećem razdoblju (šifra Y006) u iznosu od 37.555,76 EUR.

Rashodi budućih razdoblja (šifra 19) u iznosu od 653.992,82 EUR odnose se na plaću i prijevoz za mjesec prosinac 2024.

**BILANCA**

**(OBRAZAC BIL)**

Nakon provedenog ispravka vrijednosti stanje imovine na dan 31.12.2024. iznosi 6.540.509,98 EUR.

Imovina (šifra B001) se sastoji od: nefinancijske imovine (šifra B002) u iznosu od 1.753.468,53 EUR i financijske imovine (šifra 1) u iznosu od 4.787.041,45 EUR.

Nefinancijsku imovinu (šifra B002) čine:

* neproizvedena dugotrajna imovina (šifra 01) u iznosu od 27.591,44 EUR,
* proizvedena dugotrajna imovina (šifra 02) u iznosu od 1.725.877,09 EUR, koja se u naravi odnosi na građevinske objekte, postrojenja i opremu te osobne automobile.

Odlukama MPUDT Općinskom sudu u Zadru ustupljena je na trajno korištenje informatička oprema (računala) i uredski namještaj (arhivski regali) nabavne vrijednosti u iznosu od 82.735,37 EUR.

Financijsku imovinu (šifra 1) čine:

* novac u banci (šifra 111) u iznosu od 4.123.164,16 EUR, navedeni iznos se sastoji od salda depozitnog računa u iznosu od 4.123.116,35 EUR i kamate po redovnom računu za uplatu u DP u iznosu od 47,81 EUR,
* depoziti, jamčevini polozi, potraživanja od zaposlenih te za više plaćene poreze i ostalo (šifra 12) u iznosu od 5.792,35 EUR u naravi se odnose na potraživanja za bolovanja od HZZO i ostala potraživanja koja se refundiraju,
* potraživanja za prihode poslovanja (šifra 16) u iznosu od 4.092,12 EUR, u naravi se odnose na potraživanja za uplaćene vlastite prihode od preslika i uplaćene kamate od depozitnog računa u DP,
* kontinuirani rashodi budućih razdoblja (šifra 19) u iznosu od 653.992,82 EUR odnose se na plaću i prijevoz za mjesec prosinac 2024.

Izvori imovine sastoje se od:

* obveza (šifra 2) u iznosu od 4.844.003,34 EUR koje se u naravi odnose na obveze za zaposlene u iznosu od 635.048,73 EUR (šifra 231), obveze za materijalne rashode u iznosu od 57.838,11 EUR (šifra 232), ostale tekuće obveze u iznosu od 4.130.296,65 EUR (šifra 239) i obveze za kredite i zajmove u iznosu od 20.819,85 EUR (šifra 26),
* vlastitih izvora iz proračuna (šifra 9) u iznosu od 1.696.506,64 EUR

**IZVJEŠTAJ O RASHODIMA PREMA FUNKCIJSKOJ KLASIFIKACIJI**

**(OBRAZAC RAS – FUNKCIJSKI)**

Iznos od 9.562.148,62 EUR odnosi se na funkcijsku klasifikaciju (šifra 033) Sudovi odnosno funkcijsku klasifikaciju (šifra 03) Javni red i sigurnost, a što odgovara ukupnim rashodima u obrascu PR-RAS (šifra Y034).

**IZVJEŠTAJ O PROMJENAMA U VRIJEDNOSTI I OBUJMU IMOVINE I**

**OBVEZA**

**(OBRAZAC P-VRIO)**

Promjene u obujmu imovine iskazane na računu 91512 odnose se na povećanje proizvedene dugotrajne imovine u iznosu od 79.827,14 EUR koja se u naravi odnosi na prijenos imovine u trajno vlasništvo Suda bez naknade Odlukom MPUDT.

**IZVJEŠTAJ O OBVEZAMA**

**(OBRAZAC OBVEZE)**

Stanje obveza na početku izvještajnog razdoblja (šifra V001) iznosilo je 5.050.528,21 EUR, povećanje obveza (šifra V002) iznosi 12.527.019,52 EUR, od čega je u izvještajnom razdoblju podmireno obveza (šifra V004) u iznosu od 12.733.544,39. EUR.

Stanje obveza na kraju izvještajnog razdoblja (šifra V006) iznosi 4.844.003,34 EUR, od čega se na dospjele obveze (šifra V007 ) odnosi 0,00 EUR, a na nedospjele (šifra V009) iznos od 4.844.003,34 EUR (obveze za zaposlene, obveze za materijalne rashode, obveze za predujmove na depozitnom računu i obveze po financijskim leasing aranžmanima). Nedospjele obveze podmirivat će se sukladno dospijeću odnosno prema uplatama iz riznice.

Broj: 17 Su- /

U Zadru, 30. siječnja 2025.

Jadranka Nižić Peroš, univ.spec.iur.

Sutkinja ovlaštena za obavljanje poslova

sudske uprave Općinskog suda u Zadru